Document ID: 32008R0181

Reference:
29.2.2008
SL
Uradni list Evropske unije
L 56/8
UREDBA KOMISIJE (ES) št. 181/2008
z dne 28. februarja 2008
o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh
(Besedilo velja za EGP)
(Kodificirana različica)
KOMISIJA EVROPSKIH SKUPNOSTI JE –
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 718/1999 z dne 29. marca 1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh (1), zlasti člena 9(3) Uredbe,
ob upoštevanju naslednjega:
(1)
Uredba Komisije (ES) št. 805/1999 z dne 16. aprila 1999 o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Po členu 7 Uredbe (ES) št. 718/1999 mora Komisija določiti praktični režim za izvajanje usmeritve glede zmogljivosti ladjevja Skupnosti, opredeljene v zgoraj navedeni uredbi.
(3)
Priporočljivo je ohraniti posebne prispevne stopnje in ekvivalentne tonaže, ki so določene v Uredbi Sveta (EGS) št. 1101/89 (4) in v Uredbi Komisije (EGS) št. 1102/89 (5), ker so se pokazale za učinkovite.
(4)
Za zagotovitev medsebojne finančne pomoči med skladi za celinske plovne poti je priporočljivo, da Komisija z raznimi organi sklada na začetku leta knjiži na račune vire, ki so na voljo v rezervnem skladu, in saldira račune pri novih izboljševalnih ukrepih.
(5)
Posvetovanja z zadevnimi državami članicami in organizacijami, ki predstavljajo prevoznike v prometu po celinskih plovnih poteh na ravni Skupnosti, glede ukrepov, predvidenih v tej uredbi so potekala –
SPREJELA NASLEDNJO UREDBO:
Člen 1
Predmet urejanja
Ta uredba določa višino posebnih prispevkov iz člena 7 Uredbe (ES) št. 718/1999, razmerja za pravilo „staro za novo“ in praktični režim za izvajanje usmeritve glede zmogljivosti ladjevja Skupnosti.
Člen 2
Posebni prispevki
1.   Višina posebnih prispevkov za različne vrste in kategorije plovil je med 70 % in 115 % od naslednjih pristojbin:
(a)
pri plovilih za prevoz suhega tovora:
(i)
barže na lastni pogon: 120 EUR na tono;
(ii)
barže brez lastnega pogona: 60 EUR na tono;
(iii)
maone: 43 EUR na tono;
(b)
pri tankerjih:
(i)
barže na lastni pogon: 216 EUR na tono;
(ii)
barže brez lastnega pogona: 108 EUR na tono;
(iii)
maone: 39 EUR na tono;
(c)
pri remorkerjih: 180 EUR/kW z linearnim naraščanjem na 240 EUR/kW, kjer je pogonska zmogljivost enaka 1 000 kW ali večja od nje.
2.   Za plovila z nosilnostjo do 450 ton se najvišje stopnje za posebne prispevke iz odstavka 1 znižajo za 30 %.
Za plovila z nosilnostjo med 450 in 650 tonami se najvišje stopnje za posebne prispevke znižajo za 0,15 % za vsako tono, s katero je nosilnost zadevnega plovila manjša od 650 ton.
Za plovila z nosilnostjo med 650 in 1 650 tonami se najvišje stopnje za posebne prispevke linearno povečajo od 100 % do 115 %. Za plovila z nosilnostjo nad 1 650 ton ostanejo najvišje stopnje za posebne prispevke na 115 %.
Člen 3
Ekvivalentna tonaža
1.   Kadar lastnik plovila da v obratovanje eno od plovil iz člena 4 Uredbe (ES) št. 718/99 in da v razrez plovilo ali plovila druge vrste, se ekvivalentna tonaža, ki jo je treba upoštevati, določi v skladu z naslednjimi valorizacijskimi koeficienti:
(a)
plovila za suhi tovor:
(i)
barže na lastni pogon nad 650 ton: 1,00;
(ii)
barže brez lastnega pogona nad 650 ton: 0,50;
(iii)
maone nad 650 ton: 0,36;
(b)
tankerji:
(i)
barže na lastni pogon nad 650 ton: 1,00;
(ii)
barže brez lastnega pogona nad 650 ton: 0,50;
(iii)
maone nad 650 ton: 0,18.
2.   Za plovila z nosilnostjo do 450 ton se koeficienti, določeni v odstavku 1, zmanjšajo za 30 %. Za plovila z nosilnostjo med 650 in 450 tonami se ti koeficienti zmanjšajo za 0,15 % za vsako tono, s katero je zmogljivost zadevnega plovila pod 650 tonami. Za plovila z nosilnostjo med 650 in 1 650 tonami se koeficienti linearno povečujejo od 100 do 115 %.
Člen 4
Razmerja „staro za novo“
Za začetek obratovanja plovil velja pogoj, ki je določen v členu 4(1) Uredbe (ES) št. 718/1999.
1.
pri plovilih za prevoz suhega tovora je razmerje (med staro in novo tonažo) 0:1;
2.
pri tankerjih je razmerje 0:1;
3.
pri remorkerjih je razmerje 0:1.
Člen 5
Medsebojna finančna podpora
1.   Da bi na računih knjižili finančna sredstva, ki so na voljo v rezervnih skladih, ali poslovali po dogovorih o medsebojni finančni podpori, kakor se zahteva po členu 3(6) Uredbe (ES) št. 718/1999, vsak sklad na začetku leta pošlje Komisiji naslednje podatke:
(a)
prejemke sklada iz prejšnjega leta, če so namenjeni plačilu premij za razrez ali ukrepom, predvidenim v členu 8 Uredbe (ES) št. 718/1999 (Rdn);
(b)
finančne obveznosti sklada iz prejšnjega leta glede premij za razrez ali ukrepov iz člena 8 Uredbe (ES) št. 718/1999 (Pn);
(c)
presežek sklada z dne 1. januarja prejšnjega leta, ki izhaja iz prejemkov, namenjenih plačilu premij za razrez ali ukrepom, predvidenim v členu 8 Uredbe (ES) št. 718/1999 (Sn).
2.   Komisija s podporo organov sklada na podlagi informacij iz odstavka 1 določi:
(a)
skupne finančne obveznosti, ki so nastale v skladih v prejšnjem letu glede premij za razrez ali ukrepov, predvidenih v členu 8 Uredbe (ES) št. 718/1999 (Pt);
(b)
skupne prejemke vseh skladov iz prejšnjega leta (Rdt);
(c)
skupni presežek vseh skladov iz prejšnjega leta na dan 1. januarja (St);
(d)
usklajeno letno finančno obveznost vsakega sklada (Pnn), izračunano, kakor sledi:
Pnn = (Pt/(Rdt + St)) × (Rdn + Sn)
(e)
za vsak sklad razliko med letnimi finančnimi obveznostmi (Pn) in letnimi usklajenimi finančnimi obveznostmi (Pnn);
(f)
vsote, ki jih vsak sklad, katerega letne obveznosti so pod letnimi usklajenimi finančnimi obveznostmi (Pn < Pnn), prenese na sklad z letnimi finančnimi obveznostmi, višjimi od letnih usklajenih obveznosti (Pn > Pnn).
3.   Vsak vključen sklad prenese vsote iz točke (f) odstavka 2 na druge sklade do 1. marca v tekočem letu.
Člen 6
Posvetovanje
Komisija za vse zadeve v zvezi z ukrepi glede zmogljivosti ladjevja Skupnosti in spremembami te uredbe zahteva mnenje skupine izvedencev iz strokovnih organizacij, ki predstavljajo prevoznike v prometu po celinskih plovnih poteh na ravni Skupnosti in v zadevnih državah članicah. Ta skupina se imenuje „Skupina izvedencev za usmeritev glede zmogljivosti ladjevja Skupnosti in njenega pospeševanja“.
Člen 7
Razveljavitev
Uredba (ES) št. 805/1999 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi II.
Člen 8
Začetek veljavnosti
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. februarja 2008
Za Komisijo
Predsednik
José Manuel BARROSO
(1)  UL L 90, 2.4.1999, str. 1.
(2)  UL L 102, 17.4.1999, str. 64. Uredba, kakor je bila nazadnje spremenjena z Uredbo (ES) št. 411/2003 (UL L 62, 6.3.2003, str. 18).
(3)  Glej Prilogo I.
(4)  ULJ L 116, 28.4.1989, str. 25. Uredba, kakor je bila nazadnje spremenjena z Uredbo Komisije (ES) št. 742/98 (UL L 103, 3.4.1998, str. 3).
(5)  UL L 116, 28.4.1989, str. 30. Uredba, kakor je bila nazadnje spremenjena z Uredbo (ES) št. 812/1999 (UL L 103, 20.4.1999, str. 5).
PRILOGA I
Razveljavljena uredba z njenimi zaporednimi spremembami
Uredba Komisije (ES) št. 805/1999
(UL L 102, 17.4.1999, str. 64)
Uredba Komisije (ES) št. 1532/2000
(UL L 175, 14.7.2000, str. 74)
Uredba Komisije (ES) št. 997/2001
(UL L 139, 23.5.2001, str. 11)
Uredba Komisije (ES) št. 336/2002
(UL L 53, 23.2.2002, str. 11)
Uredba Komisije (ES) št. 411/2003
(UL L 62, 6.3.2003, str. 18)
PRILOGA II
Primerjalna Tabela
Uredba (ES) št. 805/1999
Ta uredba
Člen 1
Člen 1
Člen 2(1), uvodna poved
Člen 2(1), uvodna poved
Člen 2(1), prva alinea
Člen 2(1)(a)
Člen 2(1), prva alinea, prva podalinea
Člen 2(1)(a)(i)
Člen 2(1), prva alinea, druga podalinea
Člen 2(1)(a)(ii)
Člen 2(1), prva alinea, tretja podalinea
Člen 2(1)(a)(iii)
Člen 2(1), druga alinea
Člen 2(1)(b)
Člen 2(1), druga alinea, prva podalinea
Člen 2(1)(b)(i)
Člen 2(1), druga alinea, druga podalinea
Člen 2(1)(b)(ii)
Člen 2(1), druga alinea, tretja podalinea
Člen 2(1)(b)(iii)
Člen 2(1), tretja alinea
Člen 2(1)(c)
Člen 2(2), prva alinea
Člen 2(2), prvi pododstavek
Člen 2(2), druga alinea
Člen 2(2), drugi pododstavek
Člen 2(2), tretja alinea
Člen 2(2), tretji pododstavek
Člen 2(3)
—
Člen 3(1), uvodna poved
Člen 3(1), uvodna poved
Člen 3(1), prva alinea
Člen 3(1)(a)
Člen 3(1), prva alinea, prva podalinea
Člen 3(1)(a)(i)
Člen 3(1), prva alinea, druga podalinea
Člen 3(1)(a)(ii)
Člen 3(1), prva alinea, tretja podalinea
Člen 3(1)(a)(iii)
Člen 3(1), druga alinea
Člen 3(1)(b)
Člen 3(1), druga alinea, prva podalinea
Člen 3(1)(b)(i)
Člen 3(1), druga alinea, druga podalinea
Člen 3(1)(b)(ii)
Člen 3(1), druga alinea, tretja podalinea
Člen 3(1)(b)(iii)
Člen 3(2)
Člen 3(2)
Člen 4
Člen 4
Člen 5(1), uvodna poved
Člen 5(1), uvodna poved
Člen 5(1), prva alinea
Člen 5(1)(a)
Člen 5(1), druga alinea
Člen 5(1)(b)
Člen 5(1), tretja alinea
Člen 5(1)(c)
Člen 5(2), prva alinea
Člen 5(2)(a)
Člen 5(2), druga alinea
Člen 5(2)(b)
Člen 5(2), tretja alinea
Člen 5(2)(c)
Člen 5(2), četrta alinea
Člen 5(2)(d)
Člen 5(2), peta alinea
Člen 5(2)(e)
Člen 5(2), šesta alinea
Člen 5(2)(f)
Člen 5(3)
Člen 5(3)
Člen 6
Člen 6
Člen 7
—
—
Člen 7
—
Člen 8
—
Priloga I
—
Priloga II

Summary:
Pravila za pospeševanje prevoza po celinskih plovnih poteh v EU
Pravila za pospeševanje prevoza po celinskih plovnih poteh v EU
 
POVZETEK:
Uredba (ES) št. 718/1999 o ukrepih glede zmogljivosti ladjevja EU za pospeševanje prevoza po celinskih plovnih poteh
Uredba (ES) št. 181/2008 o določitvi nekaterih ukrepov za izvajanje Uredbe (ES) št. 718/1999 o ukrepih glede zmogljivosti ladjevja EU za pospeševanje prevoza po celinskih plovnih poteh
Uredba (EU) št. 546/2014 o spremembi Uredbe Sveta (ES) št. 718/1999 o ukrepih glede zmogljivosti ladjevja EU za pospeševanje prevoza po celinskih plovnih poteh
KAJ JE NAMEN TEH UREDB?
Uredba (ES) št. 718/1999 skupaj z Uredbo (ES) št. 181/2008 in Uredbo (EU) št. 546/2014 določa pravila o ukrepih glede zmogljivosti ladjevja EU. Prizadevajo si za spodbuditev razvoja trajnostnega in konkurenčnega prevoza po celinskih plovnih poteh v EU.
KLJUČNE TOČKE
Uredba (ES) št. 718/1999Uredba velja za plovila, ki prevažajo blago v okviru gospodarske dejavnosti. Obstajajo nekatere izjeme, na primer plovila, ki plujejo izključno po Donavi ali se uporabljajo izključno za skladiščenje blaga ali za izkopavanje. Države EU, katerih flota presega nosilnost 100.000 ton in katerih celinske plovne poti so povezane s potmi v drugih državah EU, so dolžne ustanoviti sklad za celinske plovne poti (z ločenimi rezervnimi skladi za plovila za prevoz suhega tovora*, tankerje* in remorkerje*). Te sklade upravljajo nacionalni organi, uporabili pa bi se lahko v dveh primerih:ob „resnih motnjah na trgu“ prevoza po celinskih plovnih poteh (v smislu Direktive 96/75/ES) inob soglasni zahtevi organizacij, ki zastopajo prevoz po celinskih plovnih poteh. Od začetka leta 2014 se ti rezervni skladi še nikoli niso uporabili. Uredba je prvotno vsebovala pravilo staro za novo. To je pomenilo, da je moral lastnik, ki je želel začeti obratovanje novega plovila, odstraniti tonažo starega plovila ali plačati v sklad. To pravilo je prenehalo veljati z Uredbo (ES) št. 411/2003 (ki je bila pozneje razveljavljena in nadomeščena z Uredbo Komisije (ES) št. 181/2008 – glej spodaj) in ga je mogoče ponovno uporabiti skupaj z ukrepi za strukturno izboljšanje ali brez njih ob resnih motnjah na trgu, kot so določene v Direktivi 96/75/ES.Uredba (EC) št. 181/2008
Uredba (ES) št. 181/2008 določa pravila za izvajanje Uredbe (ES) št. 718/1999. Določa višino posebnih prispevkov iz Uredbe (ES) št. 718/1999 (člen 7), razmerja za pravilo staro za novo in praktični režim za izvajanje usmeritve glede zmogljivosti ladjevja Skupnosti.
Uredba (EU) št. 546/2014 o spremembi
Z Uredbo (EU) št. 546/2014 se je obseg ukrepov, ki so na voljo v okviru Uredbe (ES) št. 718/1999, razširil. Ukrepi zdaj vključujejo:pomoč (v obliki informacij) za delavce na celinskih plovnih poteh, ki zapuščajo panogo, da bi se predčasno upokojili ali prešli v drugo zaposlitev; poklicno usposabljanje ali preusposabljanje za člane posadke, ki zapuščajo panogo; izboljšanje usposobljenosti za plovbo po celinskih plovnih poteh in poznavanje logistike, da se zagotovita razvoj in prihodnost tega poklica; spodbujanje lastnikov-upravljavcev, naj se pridružijo sektorskim združenjem in okrepijo organizacije, ki zastopajo prevoz po celinskih plovnih poteh na ravni EU; spodbujanje prilagajanja plovil za izboljšanje delovnih pogojev in varnosti; spodbujanje inovacij v zvezi s plovili, vključno z okolju prijaznimi plovili; spodbujanje izkoriščanja učinka rezervnih skladov skupaj s finančnimi instrumenti, kot sta Obzorje 2020 in instrument za povezovanje Evrope.
OD KDAJ SE TE UREDBE UPORABLJAJO?
Uredba (ES) št. 718/1999 se uporablja od 29. aprila 1999. Uredba (ES) št. 181/2008 se uporablja od 20. marca 2008. Uredba (EU) št. 546/2014 o spremembi se uporablja od 18. junija 2014.
OZADJE
Več informacij je na voljo na strani:Celinske plovne poti (Evropska komisija).
KLJUČNI POJMI
Plovila za prevoz suhega tovora: plovila, ki prevažajo suhi tovor (npr. žito).
Tankerji: plovila, ki prevažajo mokri tovor (npr. nafto).
Remorkerji: plovila, ki se uporabljajo za potiskanje drugih plovil, npr. barž, ne pa za prevoz tovora.
GLAVNI DOKUMENTI
Uredba Sveta (ES) št. 718/1999 z dne 29. marca 1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh (UL L 90, 2.4.1999, str. 1–5).
Nadaljnje spremembe Uredbe (ES) št. 718/1999 so vključene v izvirno besedilo. Ta prečiščena različica ima samo dokumentarno vrednost.
Uredba Komisije (ES) št. 181/2008 z dne 28. februarja 2008 o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh (kodificirana različica) (UL L 56, 29.2.2008, str. 8–12).
Uredba (EU) št. 546/2014 Evropskega parlamenta in Sveta z dne 15. maja 2014 o spremembi Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh (UL L 163, 29.5.2014, str. 15–17).
POVEZANI DOKUMENTI
Direktiva Sveta 96/75/ES z dne 19. novembra 1996 o sistemih najemanja ladijskega prostora in določanja cen v nacionalnem in mednarodnem prevozu po celinskih plovnih poteh v Skupnosti (UL L 304, 27.11.1996, str. 12–14).
Glej prečiščeno različico.
Zadnja posodobitev 02.10.2020